钦定古今图书集成/历象汇编/庶征典/第060卷 > 《观象玩占》 > 《诸角日风起占》
## 钦定古今图书集成/历象汇编/庶征典/第060卷 > 《观象玩占》 > 《诸角日风起占》

《角》日，风从阳宫来，兵从中起，君忧，国门四闭。从阴宫
来，有大丧，贵人多病，有土工。宫为君角，主死丧，故有
大丧。

《角》日，风从征来，大臣灾，亦防火虫生，谷贵。一曰：有兵，
仓粟宝物出。

《角》日，风从羽上来，有大雨，土工兴，边有兵，卿大夫多
口舌病，亦为夷人相夺。

《角》日，风从商来，有急兵。一曰：“臣不忠。”

角日，风从阳角来，边兵起，人主忧，有贼至，战不胜，多
死亡；从阴角来，有大丧；一曰：“远丧至。”时加角，有丧，有
边兵战，盗贼起，粟贵，民饥，野多死人。角主死丧，重角
尢甚。

角日，风鸣条已上发，止于角，及卒起宫宅之中，皆为
疾，不出八年，削地夺国。若风从角来，时加角，又止于
角，皆为丧，期九日若九十日。若时加王为君长，相为
臣子及妻死。休囚以下贱，以风起止之方决其人及
所在。

角杂羽为水死，杂征为烧死，杂商为兵死，杂宫为囚
死，杂角为病死。

诸角日，风从干上鸣条，已上天气清爽，日色明盛，黄
云遍天，君令大行，百姓安，五谷熟。

“角日疾风，天下昏，兵大起”，期二十七日，以日占其地，
举此为例。凡五音之墓，皆准此也。

四季受角之日，风从未上来，连三日至九日，人疾病。
若风从巳上来，寒惨；止于未者，人死丧。以日占。国期
九日，若二十七日。五音日皆准此。

《己巳受角》之日，风从巳亥上来，止于亥酉巳者，为大
夫长吏客丧，亦为民殃。以日占国。

《角》日：“风从商角上来，火灾”，亦为粟贵。或时加角征，或
从他处起而止于角征，皆为有火灾。

“四季，受角之日，戊辰、癸未、戊戌、癸丑”是也。时加日中，
夜半怒，风从四季上来，五日而止。四季者，中国有伐
外国之事。辰主东裔，风从辰起或辰止，五日以上，东
裔兵起，期五十日。未主南裔，风从未起或未止，五日
以上，南蛮内侵，期七十日。戌主西裔，风从戌起或戌
止，五日以上，西戎反叛，期五十日。丑主北裔，风从丑
起，或丑止五日以上，匈奴大入，期二十四日，远八十
日。风勃怒叫吼，则占“风止，有大雨不成。”

诸角之日，暴风，从丑未寅申征上，乍止乍疾，时加夜
半，火起宫寺院庙。

辰午酉亥四日为“自刑日”，其日受角，而风从征来。辰
日加辰，烧左部二千石、传舍、大臣将相之宅。午日加
午烧。〈阙二字〉廷尉舍大夫官吏之宅。酉日加酉，烧官府
传舍、厨库、贵人店肆。亥日烧丧家并牢狱，若囚徒之
家。大寒迅急，则烧杀人。温和但烧屋不杀人，风止雨
下，有雷乃已，不然，虽期日有雨，火亦必起。

四季受角之日，“怒风从四季上来，止子午者，下停乡
市火，有文书三日至，期内雨不发。”

诸亥卯受角之日，怒气从辰未上来，时加申子，此贼
以火攻，主人寒急者，杀人财出。若时加廉贞公正，此
怨仇相杀，不出三日与六日。

诸角日大风从亥上来，二日止未，二千石有死丧，期
九日或二十七日。

《壬午角》日，风从未上来，三日止，使者、州刺史有丧。
巳亥受角之日，风从巳亥起，止巳亥，长吏客丧，近期
三日，远九日四季受角之日，风从未上来，比连三日，民大疫。若风
巳亥上来，止未，民大死丧，期二十七日。